Hvorki hefur gengið né rekið hjá Arsenal að undanförnu og kalla margir stuðningsmenn félagsins eftir því að Unai Emery , stjóri liðsins , verði látinn taka pokann sinn . Emery svaraði þessum gagnrýnisröddum eftir enn eitt tapið þar sem liðið tapaði 2 - 0 fyrir Leicester í gær . „ Við þurfum tíma og við þurfum þolinmæði . Við höfum skipt um marga leikmenn og við erum með unga leikmenn . Við vitum að við erum í krefjandi aðstæðum , “ sagði Emery og var um leið spurður að því hvort hann tryði því að Arsenal stæði á bak við hann . „ Já . Fyrir mig sem þjálfara snýst þetta um að við höldum áfram að bæta okkur með okkar leikmönnum . Ég er búinn að tala við félagið um að halda ró sinni . Við verðum gagnrýndir en ég veit að það er hluti af mínu starfi . Ég hef oft lent í því . Þegar við vinnum eru allir ánægðir og þegar við töpum eru allir ósáttir . Það er eðlilegt . “ Þrátt fyrir tapið gegn Leicester vill Emery meina að lið hans hafi tekið framförum með spilamennskunni . „ Við verðum að róa okkur niður og halda áfram að bæta leik okkar . Í dag komumst við einu skrefi nær því við vorum sterkir varnarlega . Við töpuðum af því að við vorum að spila við mjög gott lið sem er í miklum meðbyr , “ sagði Emery . Granit Xhaka hefur verið sviptur fyrirliðabandinu hjá Arsenal eftir lætin gegn Crystal Palace fyrir rúmri viku síðan .